CELEX: 62021CN0637
Language: sk
Date: 2021-10-18 00:00:00
Title: Vec C-637/21: Návrh na začatie prejudiciálneho konania, ktorý podal Raad van State (Holandsko) 18. októbra 2021 – K. R., ďalší účastník konania: Staatssecretaris van Justitie en Veiligheid

17.1.2022   
            
            
               SK
            
            
               Úradný vestník Európskej únie
            
            
               C 24/19
            
         
      Návrh na začatie prejudiciálneho konania, ktorý podal Raad van State (Holandsko) 18. októbra 2021 – K. R., ďalší účastník konania: Staatssecretaris van Justitie en Veiligheid
      (Vec C-637/21)
      (2022/C 24/25)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Raad van State
      
         Účastníci konania pred vnútroštátnym súdom
      
      
         Navrhovateľka v odvolacom konaní: K. R.
      
         Odporca: Staatssecretaris van Justitie en Veiligheid
      
         Prejudiciálne otázky
      
      
                  1.
               
               
                  Má sa článok 16 ods. 4 smernice Európskeho parlamentu a Rady 2004/38/ES (1) z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, vykladať v tom zmysle, že každá prítomnosť občana Únie oprávneného na trvalý pobyt v hostiteľskom členskom štáte, nech už je akokoľvek krátka, stačí na to, aby prerušila obdobie jeho neprítomnosti v hostiteľskom členskom štáte trvajúce viac ako dva po sebe nasledujúce roky?
               
            
                  2.
               
               
                  V prípade zápornej odpovede na prvú otázku: Ktoré aspekty sa musia zohľadniť pri určovaní toho, či prítomnosť takéhoto občana Únie v hostiteľskom členskom štáte prerušuje obdobie neprítomnosti v hostiteľskom členskom trvajúce viac ako dva po sebe nasledujúce roky? Je možné pritom pripisovať význam skutočnosti, že dotknutý občan Únie premiestnil centrum svojho života do iného členského štátu?
               
            
         (1)  Ú. v. ES L 158, 2004, s. 77; Mim. vyd. 05/005, s. 46